nibzard/narodne-novine-full-text-markdown huggingface dataset:
## Rješenje kojim se Ireni Weber oduzima dozvola za obavljanje poslova brokera

### NN 2/2009 (3.1.2009.), Rješenje kojim se Ireni Weber oduzima dozvola za obavljanje poslova brokera

HRVATSKA AGENCIJA ZA NADZOR FINANCIJSKIH USLUGA

63

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, po službenoj dužnosti, u predmetu oduzimanja dozvole za obavljanje poslova brokera Ireni Weber iz Zagreba, Gruška 12, na sjednici održanoj 23. prosinca 2008. godine donijela je

RJEŠENJE

1. Ireni Weber iz Zagreba, Gruška 12, oduzima se dozvola za obavljanje poslova brokera.

2. Ovo rješenje upisuje se u Registar ovlaštenih brokera, koji vodi Hrvatska agencija za nadzor financijskih usluga, pod rednim brojem 318.

3. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga (dalje: Agencija), klasa: UP/I-451-04/07-07/95 od 27. rujna 2007. godine, Ireni Weber, zaposlenici ovlaštenog društva To One Brokeri d.o.o. Zagreb (dalje: Društvo), bila je izdana dozvola za obavljanje poslova brokera na neodređeno vrijeme.

Odredbom članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06) propisano je da će Agencija rješenjem oduzeti dozvolu brokeru koji prestane ispunjavati uvjete na temelju kojih mu je dozvola izdana ako, u roku koji Agencija odredi, te uvjete ne ispuni.

Budući da je Društvo 13. kolovoza 2008. godine obavijestilo Agenciju o prestanku radnog odnosa Irene Weber u Društvu, to je imenovanoj bio zaključkom Agencije, klasa: UP/I-451-04/08-07/80 od 18. rujna 2008. godine, određen rok od 3 mjeseca za dostavu dokaza da je zaposlena u drugom ovlaštenom društvu na poslovima trgovine s vrijednosnim papirima. Iz dostavnice je razvidno da joj je predmetni zaključak uručen 22. rujna 2008. godine.

Kako Irena Weber nije u roku od 3 mjeseca (do 22. prosinca 2008. godine), a niti naknadno, Agenciji dostavila dokaz o zaposlenju, valjalo je riješiti kao u izrjeci ovog rješenja, dakle oduzeti joj dozvolu za obavljanje poslova brokera i provesti upis oduzimanja dozvole u Registru ovlaštenih brokera koji vodi Agencija, s danom upisa 23. prosinca 2008. godine, pod rednim brojem 318.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« br. 140/05), ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/08-07/80

Urbroj: 326-111/08-2

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-63
## Rješenje kojim se Andriji Hrenu oduzima dozvola za obavljanje poslova brokera

### NN 2/2009 (3.1.2009.), Rješenje kojim se Andriji Hrenu oduzima dozvola za obavljanje poslova brokera

HRVATSKA AGENCIJA ZA NADZOR FINANCIJSKIH USLUGA

65

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 58. stavak 1. točka 6. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, po službenoj dužnosti, u predmetu oduzimanja dozvole za obavljanje poslova brokera Andriji Hrenu iz Zagreba - Odra, Đačka 47, na sjednici održanoj 23. prosinca 2008. godine donijela je

RJEŠENJE

1. Andriji Hrenu iz Zagreba - Odra, Đačka 47, oduzima se dozvola za obavljanje poslova brokera.

2. Ovo rješenje upisuje se u Registar ovlaštenih brokera, koji vodi Hrvatska agencija za nadzor financijskih usluga, pod rednim brojem 299.

3. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga (dalje: Agencija), klasa: UP/I-451-04/07-07/66 od 4. svibnja 2007. godine, Andriji Hrenu iz Zagreba - Odra, Đačka 47, zaposleniku ovlaštenog društva HYPO ALPE-ADRIA-BANK d.d. Zagreb (dalje: Društvo) bila je izdana dozvola za obavljanje poslova brokera na neodređeno vrijeme.

Odredbom članka 58. stavak 1. točka 6. Zakona o tržištu vrijednosnih papira (»Narodne novine« br. 84/02 i 138/06, dalje: Zakon) propisano je da će Agencija rješenjem oduzeti dozvolu brokeru koji obavlja poslove koji nisu poslovi brokera.

Društvo i Andrija Hren su 17. prosinca 2008. godine, u predmetu klasa: 451-04/08-17/01, obavijestili Agenciju da je Andriji Hrenu prestao radni odnos u Društvu te da je prešao na novo radno mjesto u društvo za upravljanje Hypo Alpe-Adria-Invest d.d. Zagreb.

Kako Andrija Hren više ne obavlja poslove brokera valjalo je, temeljem odredbe članka 58. stavak 1. točka 6. Zakona, riješiti kao u izrjeci ovog rješenja, dakle oduzeti mu dozvolu za obavljanje poslova brokera i provesti upis oduzimanja dozvole u Registru ovlaštenih brokera koji vodi Agencija, s danom upisa 23. prosinca 2008. godine, pod rednim brojem 299.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« br. 140/05), ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/08-07/96

Urbroj: 326-111/08-1

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-65
## Rješenje kojim se Dragi Žabiću izdaje dozvola za obavljanje poslova investicijskog savjetnika, na neodređeno vrijeme

### NN 2/2009 (3.1.2009.), Rješenje kojim se Dragi Žabiću izdaje dozvola za obavljanje poslova investicijskog savjetnika, na neodređeno vrijeme

HRVATSKA AGENCIJA ZA NADZOR FINANCIJSKIH USLUGA

66

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te odredbi članka 56. Zakona o tržištu vrijednosnih papira (»Narodne novine« broj 84/02 i 138/06), Uprava Hrvatske agencije za nadzor financijskih usluga, na zahtjev Drage Žabića iz Zagreba, Dubravka Ivančana 2, u predmetu izdavanja dozvole za obavljanje poslova investicijskog savjetnika, na sjednici održanoj 23. prosinca 2008. godine donijela je

RJEŠENJE

1. Dragi Žabiću iz Zagreba, Dubravka Ivančana 2, izdaje se dozvola za obavljanje poslova investicijskog savjetnika, na neodređeno vrijeme.

2. Ovo rješenje upisuje se u Registar ovlaštenih investicijskih savjetnika koji vodi Hrvatska agencija za nadzor financijskih usluga, pod rednim brojem 160.

3. Izrjeka ovog rješenja objavit će se u »Narodnim novinama«.

Klasa: UP/I-451-04/08-08/59

Urbroj: 326-111/08-2

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-66
## Rješenje kojim se Goranu Borojeviću daje odobrenje za obavljanje dužnosti člana Uprave ovlaštenog društva Ilirika vrijednosni papiri d.o.o. za poslovanje vrijednosnim papirima, Zagreb

### NN 2/2009 (3.1.2009.), Rješenje kojim se Goranu Borojeviću daje odobrenje za obavljanje dužnosti člana Uprave ovlaštenog društva Ilirika vrijednosni papiri d.o.o. za poslovanje vrijednosnim papirima, Zagreb

HRVATSKA AGENCIJA ZA NADZOR FINANCIJSKIH USLUGA

68

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 40b. stavak 5. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, odlučujući o zahtjevu za izdavanje odobrenja za obavljanje dužnosti člana Uprave ovlaštenog društva Ilirika vrijednosni papiri d.o.o. za poslovanje vrijednosnim papirima, Zagreb, Radnička cesta 39/II, na sjednici održanoj 23. prosinca 2008. godine donijela je

RJEŠENJE

1. Goranu Borojeviću iz Zagreba, Antuna Bauera 27, rođenom 13. prosinca 1957. godine, daje se odobrenje za obavljanje dužnosti člana Uprave ovlaštenog društva Ilirika vrijednosni papiri d.o.o. za poslovanje vrijednosnim papirima, Zagreb, Radnička cesta 39/II.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-02/35

Urbroj: 326-111/08-5

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-68
## Rješenje kojim se odobrava društvu Croatia Lloyd d.d. za reosiguranje Zagreb, stjecanje kvalificiranog udjela od preko 33 % u temeljnom kapitalu društva Croatia zdravstveno osiguranje d.d., Zagreb

### NN 2/2009 (3.1.2009.), Rješenje kojim se odobrava društvu Croatia Lloyd d.d. za reosiguranje Zagreb, stjecanje kvalificiranog udjela od preko 33 % u temeljnom kapitalu društva Croatia zdravstveno osiguranje d.d., Zagreb

HRVATSKA AGENCIJA ZA NADZOR FINANCIJSKIH USLUGA

71

Na temelju odredbi članka 15. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 21. stavka 1. i članka 22. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu društva Croatia Lloyd d.d. za reosiguranje Zagreb, Ulica grada Vukovara 62, za izdavanje odobrenja za stjecanje kvalificiranog udjela u društvu Croatia zdravstveno osiguranje d.d. Zagreb, Miramarska 22, na sjednici održanoj 23. prosinca 2008. donijela je

RJEŠENJE

I. Odobrava se društvu Croatia Lloyd d.d. za reosiguranje Zagreb, Ulica grada Vukovara 62 stjecanje kvalificiranog udjela od preko 33 % u temeljnom kapitalu društva Croatia zdravstveno osiguranje d.d. Zagreb, Miramarska 22.

II. Izreka ovog rješenja objavit će se u »Narodnim novinama«.

Klasa: UP/I-453-02/08-31/16

Urbroj: 326-112-08-4

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-71
## Rješenje kojim je društvu Štarkelj za zastupanje u osiguranju d.o.o. Zagreb, prestala važiti dozvola za obavljanje poslova zastupanja u osiguranju

### NN 2/2009 (3.1.2009.), Rješenje kojim je društvu Štarkelj za zastupanje u osiguranju d.o.o. Zagreb, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

72

Na temelju članka 15. stavka 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavka 6. Zakona o osiguranju (»Narodne novine« broj 151/05) i članka 141. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 18. prosinca 2008, donijela je

RJEŠENJE

I. Društvu Štarkelj za zastupanje u osiguranju d.o.o. Zagreb, Ukrajinska 17, MBS: 080546585, prestala je važiti dozvola za obavljanje poslova zastupanja u osiguranju izdana rješenjem, klasa: UP/I-453-06/06-03/65, urbroj: 326-112-07-3, 1. veljače 2007.

II. Izreka ovog rješenja objavit će se u »Narodnim novinama«.

Klasa: UP/I-453-02/08-37/57

Urbroj: 326-112-08-1

Zagreb, 18. prosinca 2008.

Član Uprave
Ivica Letinić, v. r.

Rješenje, NN 2/2009-72
## Rješenje kojim se društvu Bančić d.o.o. za zastupanje u osiguranju, Pula, daje dozvola za obavljanje poslova zastupanja u osiguranju

### NN 2/2009 (3.1.2009.), Rješenje kojim se društvu Bančić d.o.o. za zastupanje u osiguranju, Pula, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

73

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu Dragutina Bankovića iz Pule, Prilaz puljskih španjolskih boraca 16 i Nevena Kersana iz Pule, Fažanska cesta 4, osnivači društva BANČIĆ d.o.o. za zastupanje u osiguranju, Pula, Prilaz puljskih španjolskih boraca 16, za izdavanje dozvole za obavljanje poslova zastupanja u osiguranju, na sjednici održanoj 23. prosinca 2008. donijela je

RJEŠENJE

I. Društvu Bančić d.o.o. za zastupanje u osiguranju, Pula, Prilaz puljskih španjolskih boraca 16, daje se dozvola za obavljanje poslova zastupanja u osiguranju.

II. Društvo Bančić d.o.o. za zastupanje u osiguranju, Pula, Prilaz puljskih španjolskih boraca 16, dužno je poslove zastupanja u osiguranju obavljati kao isključivu djelatnost.

III. Društvo Bančić d.o.o. za zastupanje u osiguranju, Pula, Prilaz puljskih španjolskih boraca 16, dužno je u roku od tri dana od dana upisa u sudski registar Odluke o promjeni djelatnosti i Odluke o izmjeni društvenog ugovora društva Bančić d.o.o. za zastupanje u osiguranju, od 18. prosinca 2008. dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa UP/I-453-02/08-37/56

Urbroj: 326-112-08-3

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-73
## Rješenje kojim se društvu Fides Gestum d.o.o. za zastupanje u osiguranju, Rijeka, daje dozvola za obavljanje poslova zastupanja u osiguranju

### NN 2/2009 (3.1.2009.), Rješenje kojim se društvu Fides Gestum d.o.o. za zastupanje u osiguranju, Rijeka, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

74

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu Zorana Štrpca iz Rijeke, Becićeva 2, zastupanog po punomoćniku Neli Šuši, odvjetnici iz Rijeke, Prolaz Marije K. Kozulić 4/II, osnivača društva Fides Gestum d.o.o. za zastupanje u osiguranju, »u osnivanju«, Rijeka, Becićeva 2, za izdavanje dozvole za obavljanje poslova zastupanja u osiguranju, na sjednici održanoj 23. prosinca 2008. donijela je

RJEŠENJE

I. Društvu Fides Gestum d.o.o. za zastupanje u osiguranju, Rijeka, Becićeva 2, daje se dozvola za obavljanje poslova zastupanja u osiguranju.

II. Društvo Fides Gestum d.o.o. za zastupanje u osiguranju, Rijeka, Becićeva 2, dužno je poslove zastupanja u osiguranju obavljati kao isključivu djelatnost.

III. Društvo Fides Gestum d.o.o. za zastupanje u osiguranju, Rijeka, Becićeva 2, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa UP/I-453-02/08-37/53

Urbroj: 326-112-08-5

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-74
## Rješenje kojim se društvu Zastupanje Bona Fide d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 2/2009 (3.1.2009.), Rješenje kojim se društvu Zastupanje Bona Fide d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

76

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu Marijana Gagulića iz Zagreba, Zagrebačka 156d, osnivača društva Zastupanje Bona Fide d.o.o. za zastupanje u osiguranju, »u osnivanju«, Zagreb, Zagrebačka cesta 156d, za izdavanje dozvole za obavljanje poslova zastupanja u osiguranju, na sjednici održanoj 23. prosinca 2008. donijela je

RJEŠENJE

I. Društvu Zastupanje Bona Fide d.o.o. za zastupanje u osiguranju, Zagreb, Zagrebačka cesta 156d, daje se dozvola za obavljanje poslova zastupanja u osiguranju.

II. Društvo Zastupanje Bona Fide d.o.o. za zastupanje u osiguranju, Zagreb, Zagrebačka cesta 156d, dužno je poslove zastupanja u osiguranju obavljati kao isključivu djelatnost.

III. Društvo Zastupanje Bona Fide d.o.o. za zastupanje u osiguranju, Zagreb, Zagrebačka cesta 156d, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa UP/I-453-02/08-37/55

Urbroj: 326-112-08-3

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-76
## Rješenje kojim se daje suglasnost Agram Invest dioničkom društvu za upravljanje investicijskim fondovima, Zagreb, na imenovanje člana Uprave društva Ante Gašparovića

### NN 2/2009 (3.1.2009.), Rješenje kojim se daje suglasnost Agram Invest dioničkom društvu za upravljanje investicijskim fondovima, Zagreb, na imenovanje člana Uprave društva Ante Gašparovića

HRVATSKA AGENCIJA ZA NADZOR FINANCIJSKIH USLUGA

78

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 27. Zakona o investicijskim fondovima (»Narodne novine« broj 150/05), i članaka 3. i 4. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine« broj 29/06 i 130/08), Hrvatska agencija za nadzor financijskih usluga, odlučujući o zahtjevu Agram Invest dioničkog društva za upravljanje investicijskim fondovima, Zagreb, u predmetu izdavanja suglasnosti na imenovanje člana Uprave društva Agram Invest dioničkog društva za upravljanje investicijskim fondovima, Zagreb, na sjednici održanoj 23. prosinca 2008. godine donijela je

RJEŠENJE

1. Daje se suglasnost Agram Invest dioničkom društvu za upravljanje investicijskim fondovima, Zagreb, na imenovanje člana Uprave društva Ante Gašparovića iz Zagreba, Maksimirska 4.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-05/50

Urbroj: 326-113-08-3

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-78
## Rješenje kojim se društvu za upravljanje investicijskim fondovima Hypo-Alpe-Adria Invest d.d., iz Zagreba, daje odobrenje za obavljanje poslova investicijskog savjetovanja

### NN 2/2009 (3.1.2009.), Rješenje kojim se društvu za upravljanje investicijskim fondovima Hypo-Alpe-Adria Invest d.d., iz Zagreba, daje odobrenje za obavljanje poslova investicijskog savjetovanja

HRVATSKA AGENCIJA ZA NADZOR FINANCIJSKIH USLUGA

79

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 23. stavka 3. Zakona o investicijskim fondovima (»Narodne novine«, broj 150/05) te članka 10. Pravilnika o uvjetima i postupku izdavanja odobrenja za obavljanje poslova upravljanja imovinom i investicijskog savjetovanja (»Narodne novine«, broj 44/08), Hrvatska agencija za nadzor financijskih usluga, odlučujući o zahtjevu društva za upravljanje investicijskim fondovima Hypo-Alpe-Adria Invest d.d., iz Zagreba, Slavonska avenija 6, u predmetu izdavanja odobrenja za obavljanje poslova investicijskog savjetovanja, temeljem odluke Uprave sa sjednice održane 23. prosinca 2008. donosi

RJEŠENJE

1. Društvu za upravljanje investicijskim fondovima Hypo-Alpe-Adria Invest d.d., iz Zagreba, Slavonska avenija 6, daje se odobrenje za obavljanje poslova investicijskog savjetovanja.

2. Izreka ovog rješenja objavit će se u »Narodnim novinama«.

Klasa: UP/I-451-04/08-05/20

Urbroj: 326-113-08-5

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-79
## Rješenje kojim se daje suglasnost PBZ Croatia osiguranju d.d. za upravljanje obveznim mirovinskim fondom, na imenovanje člana Uprave Društva Marija Radakovića iz Zagreba

### NN 2/2009 (3.1.2009.), Rješenje kojim se daje suglasnost PBZ Croatia osiguranju d.d. za upravljanje obveznim mirovinskim fondom, na imenovanje člana Uprave Društva Marija Radakovića iz Zagreba

HRVATSKA AGENCIJA ZA NADZOR FINANCIJSKIH USLUGA

80

Na temelju odredbi članka 15. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05) primjenom odredbi članka 14., 15. i 27a. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), a u svezi članka 2. Pravilnika o dokumentaciji koja se prilaže zahtjevu za autorizaciju (»Narodne novine« br. 57/01 i 128/02), Uprava Hrvatske agencije za nadzor financijskih usluga odlučujući o zahtjevu za odobravanje imenovanja člana Uprave Društva PBZ Croatia osiguranja d.d. za upravljanje obveznim mirovinskim fondom, Zagreb, Ulica kralja Držislava 5, na sjednici održanoj 23. prosinca 2008. donijela je

RJEŠENJE

1. Daje se suglasnost PBZ Croatia osiguranju d.d. za upravljanje obveznim mirovinskim fondom, na imenovanje člana Uprave Društva Marija Radakovića iz Zagreba, Ohridska 31.

2. Ovo rješenje objavit će se u »Narodnim novinama«.

Obrazloženje

PBZ Croatia osiguranje d.d. za upravljanje obveznim mirovinskim fondom (u daljnjem tekstu: Društvo) dostavilo je 8. prosinca 2008. godine Hrvatskoj agenciji za nadzor financijskih usluga zahtjev za izdavanje suglasnosti na imenovanje Marija Radakovića iz Zagreba, Ohridska 31, za člana Uprave Društva, klasa: UP/I-140-01/08-30/10, urbroj: 383-113-08-1.

Uz isti je priložena sva potrebna dokumentacija, kako to propisuje Pravilnik o dokumentaciji koja se prilaže zahtjevu za autorizaciju (»Narodne novine« br. 57/01 i 128/02).

Pregledom zahtjeva, utvrđeno je da je Društvo poslalo svu potrebnu dokumentaciju iz koje je razvidno da predloženi zadovoljava uvjete propisane u čl. 14. Zakona o obveznim i dobrovoljnim mirovinskim fondovima i čl. 239. i 244. Zakona o trgovačkim društvima, odnosno da ne postoje okolnosti iz čl. 15. Zakona o obveznim i dobrovoljnim mirovinskim fondovima.

Slijedom navedenog Agencija nalazi da su za predloženog člana Uprave Društva ispunjene zakonom propisane pretpostavke pri obavljanju funkcije člana Uprave društva za upravljanje obveznim mirovinskim fondom.

Sukladno odredbi čl. 8. st. 3. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-140-01/08-30/10

Urbroj: 326-113-08-2

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-80
## Pravilnik o izmjenama i dopunama Pravilnika o dodatnim kriterijima ulaganja i investicijskim ograničenjima mirovinskih fondova

### NN 2/2009 (3.1.2009.), Pravilnik o izmjenama i dopunama Pravilnika o dodatnim kriterijima ulaganja i investicijskim ograničenjima mirovinskih fondova

HRVATSKA AGENCIJA ZA NADZOR FINANCIJSKIH USLUGA

81

Na temelju odredbe članka 69.a stavka 3. a u svezi članka 69. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04, 71/07), Hrvatska agencija za nadzor financijskih usluga donijela je na sjednici održanoj 23. prosinca 2008.

PRAVILNIK

O IZMJENAMA I DOPUNAMA PRAVILNIKA O DODATNIM KRITERIJIMA ULAGANJA I INVESTICIJSKIM OGRANIČENJIMA
MIROVINSKIH FONDOVA

Članak 1.

U Pravilniku o dodatnim kriterijima ulaganja i investicijskim ograničenjima mirovinskih fondova (»Narodne novine«, broj 129/07, 32/08, 112/08 i 121/08) iza članka 16. dodaje se članak 16.a koji glasi:

Članak 16.a

O svakoj transakciji imovinom mirovinskog fonda većoj od 5 milijuna EUR, ili u protuvrijednosti u nekoj drugoj inozemnoj valuti, koja uključuje:

– valutne konverzije,

– ulaganja u vrijednosne papire denominirane u stranoj valuti,

– ulaganjima u kratkoročne bankovne depozite,

– repo ugovore i

– terminske ugovore,

mirovinska društva dužna su prethodno, i to u roku od najmanje 3 radna dana prije izvršenja takve transakcije, pismenim putem (elektronskom poštom ili telefaksom) obavijestiti Agenciju. Navedeni iznos odnosi se također i na zbroj više pojedinačnih transakcija koje društvo namjerava izvršiti za račun fonda.

Članak 2.

Ovaj pravilnik stupa na snagu danom objave u »Narodnim novinama«.

Klasa: 011-02/07-04/42

Urbroj: 326-01-08-11

Zagreb, 23. prosinca 2008.

Član Uprave
Ivica Letinić, v. r.

Pravilnik, NN 2/2009-81
## Dodatak I. Kolektivnom ugovoru za znanost i visoko obrazovanje

### NN 2/2009 (3.1.2009.), Dodatak I. Kolektivnom ugovoru za znanost i visoko obrazovanje

KOLEKTIVNI UGOVORI

83

Na temelju članka 185. Zakona o radu (»Narodne novine« br. 38/95, 54/95, 65/95, 102/98, 17/01, 82/01, 114/03, 123/03, 142/03, 30/04 j 68/05),

VLADA REPUBLIKE HRVATSKE, zastupana po ministru prof. dr. sc. Draganu Primorcu

i

NEZAVISNI SINDIKAT ZNANOSTI I VISOKOG OBRAZOVANJA, zastupan po Vilimu Ribiću, dipl. oec., predsjedniku Velikog vijeća Sindikata i predsjedniku Sindikata dr. sc. Krunoslavu Pisku

zaključili su dana 15. listopada 2008.

DODATAK I.

KOLEKTIVNOM UGOVORU ZA ZNANOST
I VISOKO OBRAZOVANJE

Članak 1.

Strane suglasno utvrđuju da su dana 16. lipnja 2008. godine sklopile Kolektivni ugovor za znanost i visoko obrazovanje (»Narodne novine«, broj 93/08), koji sadržajem u cijelosti odgovara Kolektivnom ugovoru za znanost i visoko obrazovanje (»Narodne novine«, broj 101/02, zajedno s pripadajućim dodacima: Aneks I., »Narodne novine«, broj 81/03, Aneks II., »Narodne novine«, broj 203/03, Dodatak III., »Narodne novine«, broj 28/06 i Dodatak IV., »Narodne novine«, broj 11/08 i 46/08 – ispravak, a koji zajedno čine jedinstveni tekst).

Članak 2.

Članak 2. Kolektivnog ugovora za znanost i visoko obrazovanje (»Narodne novine«, broj 93/08) mijenja se i glasi:

»Kolektivni ugovor za znanost i visoko obrazovanje primjenjuje se do 15. srpnja 2009. godine.«

Članak 3.

Ovaj Dodatak I. Kolektivnom ugovoru sačinjen je u pet istovjetnih primjeraka, od kojih jedan primjerak pripada sindikatu potpisniku, a četiri primjerka pripadaju Vladi Republike Hrvatske.

VLADA REPUBLIKE HRVATSKE
ministar
prof. dr. sc. Dragan Primorac, v. r.

NEZAVISNI SINDIKAT ZNANOSTI I VISOKOG OBRAZOVANJA
predsjednik Sindikata
dr. sc. Krunoslav Pisk, v. r.
predsjednik Velikog vijeća
Vilim Ribić, dipl. oec. v. r.

Izmjene i dopune, NN 2/2009-83
## Odluka o razrješenju Danijele Barišić dužnosti pročelnice Odjela za informiranje u Stručnoj službi Ureda predsjednika Republike Hrvatske

### NN 3/2009 (7.1.2009.), Odluka o razrješenju Danijele Barišić dužnosti pročelnice Odjela za informiranje u Stručnoj službi Ureda predsjednika Republike Hrvatske

PREDSJEDNIK REPUBLIKE HRVATSKE

89

Na temelju odredbe članka 106. Ustava Republike Hrvatske, članka 7. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04 i 54/05) te članka 8. i 17. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU PROČELNICE ODJELA ZA INFORMIRANJE U STRUČNOJ SLUŽBI UREDA PREDSJEDNIKA REPUBLIKE HRVATSKE

DANIJELA BARIŠIĆ razrješuje se dužnosti pročelnice Odjela za informiranje u Stručnoj službi Ureda predsjednika Republike Hrvatske, radi odlaska na novu dužnost.

Ova Odluka stupa na snagu 31. prosinca 2008. godine.

Klasa: 080-02/08-01/20
Urbroj: 71-05-03/1-08-2
Zagreb, 30. prosinca 2008.

Predsjednik
Republike Hrvatske
Stjepan Mesić, v. r.

Odluka, NN 3/2009-89
## Odluka o razrješenju dr. sc. Danje Šilović Karić dužnosti pomoćnice pročelnice Odjela za informiranje u Stručnoj službi Ureda predsjednika Republike Hrvatske i imenovanju pročelnicom Odjela za informiranje u Stručnoj službi Ureda predsjednika Republike Hrvatske

### NN 3/2009 (7.1.2009.), Odluka o razrješenju dr. sc. Danje Šilović Karić dužnosti pomoćnice pročelnice Odjela za informiranje u Stručnoj službi Ureda predsjednika Republike Hrvatske i imenovanju pročelnicom Odjela za informiranje u Stručnoj službi Ureda predsjednika Republike Hrvatske

PREDSJEDNIK REPUBLIKE HRVATSKE

90

Na temelju odredbe članka 106. Ustava Republike Hrvatske, članka 7. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04 i 54/05) te članka 17. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU POMOĆNICE PROČELNICE ODJELA ZA INFORMIRANJE U STRUČNOJ SLUŽBI UREDA PREDSJEDNIKA REPUBLIKE HRVATSKE I IMENOVANJU PROČELNICE ODJELA ZA INFORMIRANJE U STRUČNOJ SLUŽBI UREDA PREDSJEDNIKA REPUBLIKE HRVATSKE

Dr. sc. DANJA ŠILOVIĆ KARIĆ razrješuje se dužnosti pomoćnice pročelnice Odjela za informiranje u Stručnoj službi Ureda predsjednika Republike Hrvatske i imenuje pročelnicom Odjela za informiranje u Stručnoj službi Ureda predsjednika Republike Hrvatske.

Ova Odluka stupa na snagu 1. siječnja 2009. godine.

Klasa: 080-02/08-01/21
Urbroj: 71-05-03/1-08-1
Zagreb, 30. prosinca 2008.

Predsjednik
Republike Hrvatske
Stjepan Mesić, v. r.

Odluka, NN 3/2009-90
## Odluka o imenovanju brigadira Mirka Marijana pročelnikom Odjela za odlikovanja i priznanja u Stručnoj službi Ureda predsjednika Republike Hrvatske

### NN 3/2009 (7.1.2009.), Odluka o imenovanju brigadira Mirka Marijana pročelnikom Odjela za odlikovanja i priznanja u Stručnoj službi Ureda predsjednika Republike Hrvatske

PREDSJEDNIK REPUBLIKE HRVATSKE

91

Na temelju odredbe članka 106. Ustava Republike Hrvatske, članka 7. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04 i 54/05) te članka 8. i 17. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU PROČELNIKA ODJELA ZA ODLIKOVANJA I PRIZNANJA U STRUČNOJ SLUŽBI UREDA PREDSJEDNIKA REPUBLIKE HRVATSKE

Brigadir MIRKO MARIJAN, mr. sc., imenuje se pročelnikom Odjela za odlikovanja i priznanja u Stručnoj službi Ureda predsjednika Republike Hrvatske.

Ova Odluka stupa na snagu 1. siječnja 2009. godine.

Klasa: 080-02/08-01/22
Urbroj: 71-05-03/1-08-1
Zagreb, 30. prosinca 2008.

Predsjednik
Republike Hrvatske
Stjepan Mesić, v. r.

Odluka, NN 3/2009-91
## Odluka o proglašenju kriznog stanja u opskrbi prirodnim plinom

### NN 3/2009 (7.1.2009.), Odluka o proglašenju kriznog stanja u opskrbi prirodnim plinom

VLADA REPUBLIKE HRVATSKE

92

Na temelju članka 8. stavka 1. Uredbe o sigurnosti opskrbe prirodnim plinom (»Narodne novine«, broj 112/2008), Vlada Republike Hrvatske je na sjednici održanoj 7. siječnja 2009. godine donijela

ODLUKU

O PROGLAŠENJU KRIZNOG STANJA U OPSKRBI PRIRODNIM PLINOM

I.

Proglašava se krizno stanje u opskrbi prirodnim plinom.

II.

Danom stupanja na snagu ove Odluke svi sudionici na tržištu prirodnog plina dužni su postupiti sukladno odredbama Uredbe o sigurnosti opskrbe prirodnim plinom, te provoditi mjere za otklanjanje kriznog stanja.

III.

Ministarstvo gospodarstva, rada i poduzetništva nakon proglašenja kriznog stanja odredit će mjere za otklanjanje kriznog stanja sukladno članku 5. Uredbe o sigurnosti opskrbe prirodnim plinom.

IV.

Mjere otklanjanja kriznog stanja iz članka 6. Uredbe o sigurnosti opskrbe prirodnim plinom provode se prema Operativnom planu iz Priloga 1., koji je sastavni dio Uredbe o sigurnosti opskrbe prirodnim plinom.

V.

Krizno stanje traje do otklanjanja uzroka nastanka kriznog stanja, odnosno do donošenja odluke o prestanku kriznog stanja sukladno članku 11. stavku 3. Uredbe o sigurnosti opskrbe prirodnim plinom.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 310-05/09-01/01

Urbroj: 5030105-09-1

Zagreb, 7. siječnja 2009.

Predsjednik
dr. sc. Ivo Sanader, v. r.

Odluka, NN 3/2009-92
## Rješenje o određivanju Zavoda za gastroenterologiju Klinike za internu medicinu Kliničkog bolničkog centra Rijeka "Referentnim centrom Ministarstva zdravstva i socijalne skrbi za upalne bolesti gušterače"

### NN 3/2009 (7.1.2009.), Rješenje o određivanju Zavoda za gastroenterologiju Klinike za internu medicinu Kliničkog bolničkog centra Rijeka "Referentnim centrom Ministarstva zdravstva i socijalne skrbi za upalne bolesti gušterače"

MINISTARSTVO ZDRAVSTVA I SOCIJALNE SKRBI

96

Ministar zdravstva i socijalne skrbi Republike Hrvatske na temelju članka 107. stavka 2. Zakona o zdravstvenoj zaštiti (»Narodne novine« broj 121/03, 48/05, 85/06 i 117/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavka 1. Zakona o općem upravnom postupku (»Narodne novine« broj 53/91 i 125/08), donosi

RJEŠENJE

Zavod za gastroenterologiju Klinike za internu medicinu Kliničkog bolničkog centra Rijeka, određuje se »Referentnim centrom Ministarstva zdravstva i socijalne skrbi za upalne bolesti gušterače«.

Klasa: UP/I-510-01/08-01/03
Urbroj: 534-07-1-2/6-08-14
Zagreb, 15. prosinca 2008.

Ministar
mr. Darko Milinović, dr. med., v. r.

Rješenje, NN 3/2009-96
## Rješenje o određivanju Zavoda za kardiovaskularne bolesti Klinike za unutarnje bolesti Kliničke bolnice "Sestre milosrdnice" Zagreb, "Referentnim centrom Ministarstva zdravstva i socijalne skrbi za aritmije i elektrostimulaciju srca"

### NN 3/2009 (7.1.2009.), Rješenje o određivanju Zavoda za kardiovaskularne bolesti Klinike za unutarnje bolesti Kliničke bolnice "Sestre milosrdnice" Zagreb, "Referentnim centrom Ministarstva zdravstva i socijalne skrbi za aritmije i elektrostimulaciju srca"

MINISTARSTVO ZDRAVSTVA I SOCIJALNE SKRBI

97

Ministar zdravstva i socijalne skrbi Republike Hrvatske na temelju članka 107. stavka 2. Zakona o zdravstvenoj zaštiti (»Narodne novine« broj 121/03, 48/05, 85/06 i 117/08) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 202. stavka 1. Zakona o općem upravnom postupku (»Narodne novine« broj 53/91 i 103/96), donosi

RJEŠENJE

Zavod za kardiovaskularne bolesti Klinike za unutarnje bolesti Kliničke bolnice »Sestre milosrdnice« Zagreb, određuje se »Referentnim centrom Ministarstva zdravstva i socijalne skrbi za aritmije i elektrostimulaciju srca«.

Klasa UP/I-510-01/07-01/13
Urbroj: 534-07-1-2/6-08-13
Zagreb, 8. prosinca 2008.

Ministar
mr. Darko Milinović, dr. med., v. r.

Rješenje, NN 3/2009-97
## Odluka o izmjeni Odluke o obveznoj pričuvi

### NN 3/2009 (7.1.2009.), Odluka o izmjeni Odluke o obveznoj pričuvi

HRVATSKA NARODNA BANKA

98

Na temelju članka 14. i članka 42. stavka 3. točke 7. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 2. siječnja 2009. donio je

ODLUKU

O IZMJENI ODLUKE O OBVEZNOJ PRIČUVI

I.

U točki IX. stavku 2. Odluke o obveznoj pričuvi (»Narodne novine«, br. 203/2003., 145/2004., 34/2005., 64/2005., 136/2005., 146/2005., 112/2008., 137/2008 i 139/2008.) »50%« zamjenjuje se sa »75%«.

II.

Ova Odluka objavljuje se u »Narodnim novinama«, a stupa na snagu 14. siječnja 2009., kada financijske institucije sastavljaju obračun obvezne pričuve za obračunsko razdoblje od 1. do 31. prosinca 2008.

O. br. 726/2009.
Zagreb, 2. siječnja 2009.

Predsjednik
Savjeta Hrvatske narodne banke
guverner Hrvatske narodne banke
dr. sc. Željko Rohatinski, v. r.

Odluka, NN 3/2009-98
## Odluka o neimenovanju suca Prekršajnog suda u Varaždinu

### NN 3/2009 (7.1.2009.), Odluka o neimenovanju suca Prekršajnog suda u Varaždinu

DRŽAVNO SUDBENO VIJEĆE

99

Državno sudbeno vijeće, u postupku trajnog imenovanja na sudačku dužnost suca Prekršajnog suda u Varaždinu Julijana Bajta, na sjednici održanoj 20. studenoga 2008. godine, na temelju odredbe čl. 16. st. 5. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05 – dalje: ZDSV) donijelo je

ODLUKU

Sudac Prekršajnog suda u Varaždinu Julijan Bajt ne imenuje se trajno na sudačku dužnost.

Sudačka dužnost mu prestaje s danom 1. siječnja 2009. godine.

Broj: IS-60/03-2
Zagreb, 20. studenoga 2008.

Predsjednik
Ivan Mikšić, v. r.

Odluka, NN 3/2009-99
## Odluka o imenovanju sutkinje Općinskog suda u Kninu

### NN 3/2009 (7.1.2009.), Odluka o imenovanju sutkinje Općinskog suda u Kninu

DRŽAVNO SUDBENO VIJEĆE

102

Državno sudbeno vijeće, u postupku trajnog imenovanja na sudačku dužnost sutkinje Općinskog suda u Kninu Eneje Stejskal Kanazir, na sjednici održanoj 20. studenoga 2008. godine, na temelju čl. 16. st. 5. Zakona o Državnom sudbenom vijeću (dalje: ZDSV) donijelo je

ODLUKU

Sutkinja Općinskog suda u Kninu Eneja Stejskal Kanazir imenuje se na sudačku dužnost trajno.

Broj: IS-48/03-2
Zagreb, 20. studenoga 2008.

Predsjednik
Ivan Mikšić, v. r.

Odluka, NN 3/2009-102
## Odluka o imenovanju sutkinje Općinskog suda u Karlovcu

### NN 3/2009 (7.1.2009.), Odluka o imenovanju sutkinje Općinskog suda u Karlovcu

DRŽAVNO SUDBENO VIJEĆE

103

Državno sudbeno vijeće, u postupku trajnog imenovanja na sudačku dužnost sutkinje Općinskog suda u Karlovcu Elme Kaleb Mamić, na sjednici održanoj 20. studenoga 2008. godine, na temelju čl. 16. st. 5. Zakona o Državnom sudbenom vijeću (dalje: ZDSV) donijelo je

ODLUKU

Sutkinja Općinskog suda u Karlovcu Elma Kaleb Mamić imenuje se na sudačku dužnost trajno.

Broj: IS-55/03-2
Zagreb, 20. studenoga 2008.

Predsjednik
Ivan Mikšić, v. r.

Odluka, NN 3/2009-103
## Odluka o imenovanju sutkinje Prekršajnog suda u Gospiću

### NN 3/2009 (7.1.2009.), Odluka o imenovanju sutkinje Prekršajnog suda u Gospiću

DRŽAVNO SUDBENO VIJEĆE

105

Državno sudbeno vijeće, u postupku trajnog imenovanja na sudačku dužnost sutkinje Prekršajnog suda u Gospiću Radmile Rendulić, na sjednici održanoj 20. studenoga 2008. godine, na temelju čl. 16. st. 5. Zakona o Državnom sudbenom vijeću (dalje: ZDSV) donijelo je

ODLUKU

Sutkinja Prekršajnog suda u Gospiću Radmila Rendulić imenuje se na sudačku dužnost trajno.

Broj: IS-61/03-2
Zagreb, 20. studenoga 2008.

Predsjednik
Ivan Mikšić, v. r.

Odluka, NN 3/2009-105
## Ispravak Pravilnika o tehničkim uvjetima za sigurnost željezničkog prometa kojima moraju udovoljavati željeznička vozila

### NN 3/2009 (7.1.2009.), Ispravak Pravilnika o tehničkim uvjetima za sigurnost željezničkog prometa kojima moraju udovoljavati željeznička vozila

MINISTARSTVO MORA, PROMETA I INFRASTRUKTURE

110

Nakon izvršene usporedbe s izvornim tekstom utvrđena je pogreška u Pravilniku o tehničkim uvjetima za sigurnost željezničkog prometa kojima moraju udovoljavati željeznička vozila objavljenim u »Narodnim novinama« broj 147 od 18. prosinca 2008. godine te se daje

ISPRAVAK

PRAVILNIKA O TEHNIČKIM UVJETIMA ZA SIGURNOST ŽELJEZNIČKOG PROMETA KOJIMA MORAJU UDOVOLJAVATI ŽELJEZNIČKA VOZILA

U članku 3. stavku 9., iza točke na kraju rečenice, tekst ispisan velikim slovima koji glasi »MOŽDA POJASNITI KOJOM DOKUMENTACIJOM JER JE TO IZNIMKA OD PROPISA«, briše se.

Klasa: 011-01/07-02/48
Urbroj: 530-08-08-153
Zagreb, 19. prosinca 2008.

Ministar
Božidar Kalmeta, v. r.

Ostalo, NN 3/2009-110
## Uredba o izmjeni i dopunama Zakona o državnoj potpori u poljoprivredi i ribarstvu

### NN 4/2009 (9.1.2009.), Uredba o izmjeni i dopunama Zakona o državnoj potpori u poljoprivredi i ribarstvu

VLADA REPUBLIKE HRVATSKE

114

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskog sabora (»Narodne novine«, broj 116/2008), Vlada Republike Hrvatske je na sjednici održanoj 8. siječnja 2009. godine donijela

UREDBU

O IZMJENI I DOPUNAMA ZAKONA O DRŽAVNOJ POTPORI U POLJOPRIVREDI I RIBARSTVU

Članak 1.

U Zakonu o državnoj potpori u poljoprivredi i ribarstvu (»Narodne novine«, br. 87/2002, 117/2003, 82/2004, 12/2005 – ispravak, 85/2006, 141/2006 i 85/2008), u članku 13. stavku 1., iza alineje »krušna žita, pivarski ječam i soja« dodaje se nova alineja koja glasi: »kukuruz«.

Članak 2.

U članku 14. u točki 2. riječ: »kukuruz« i zarez brišu se.

Članak 3.

U Dodatku II. Zakona, iza retka »Krušna žita (pšenica i raž)«, dodaje se novi redak koji glasi:

|  |  |  |  |
| --- | --- | --- | --- |
| Kukuruz | ha | 2.250 | - |

Članak 4.

Ova Uredba stupa na snagu danom objave u »Narodnim novinama«.

Klasa: 320-01/09-01/01

Urbroj: 5030120-09-1

Zagreb, 8. siječnja 2009.

Predsjednik
dr. sc. Ivo Sanader, v. r.

Uredba, NN 4/2009-114
## Pravilnik o utvrđivanju rokova za osiguranje radnih, prostornih, tehničkih i drugih uvjeta u sjedištima državnih odvjetništava nastalih spajanjem

### NN 4/2009 (9.1.2009.), Pravilnik o utvrđivanju rokova za osiguranje radnih, prostornih, tehničkih i drugih uvjeta u sjedištima državnih odvjetništava nastalih spajanjem

MINISTARSTVO PRAVOSUĐA

116

Na temelju članka 7. stavak 2. Zakona o područjima i sjedištima državnih odvjetništava (»Narodne novine«, br. 146/08), ministar pravosuđa donosi

PRAVILNIK

O UTVRĐIVANJU ROKOVA ZA OSIGURANJE RADNIH, PROSTORNIH, TEHNIČKIH I DRUGIH UVJETA U SJEDIŠTIMA DRŽAVNIH ODVJETNIŠTAVA NASTALIH SPAJANJEM

Članak 1.

Ovim Pravilnikom utvrđuju se rokovi za osiguranje radnih, prostornih, tehničkih i drugih uvjeta u sjedištima državnih odvjetništava nastalih spajanjem.

Članak 2.

Uvjeti iz članka 1. ovog Pravilnika osigurat će se u sljedećim rokovima:

– Općinsko državno odvjetništvo u Dugom Selu spaja se s Općinskim državnim odvjetništvom u Sesvetama do 31. prosinca 2017. godine.

– Općinsko državno odvjetništvo u Donjoj Stubici spaja se s Općinskim državnim odvjetništvom u Zlataru do 30. lipnja 2009. godine,

– Općinsko državno odvjetništvo u Đurđevcu spaja se s Općinskim državnim odvjetništvom u Koprivnici do 31. prosinca 2015. godine,

– Općinsko državno odvjetništvo u Petrinji spaja se s Općinskim državnim odvjetništvom u Sisku do 31. prosinca 2018. godine,

– Općinsko državno odvjetništvu u Ivancu i Općinsko državno odvjetništvo u Ludbregu spajaju se s Općinskim državnim odvjetništvom u Varaždinu do 31. prosinca 2018. godine,

– Općinsko državno odvjetništvo u Pakracu spaja se s Općinskim državnim odvjetništvom u Daruvaru do 31. prosinca 2016. godine,

– Općinsko državno odvjetništvo u Rovinju spaja se s Općinskim državnim odvjetništvom u Puli do 30. ožujka 2009. godine,

Članak 3.

Ministar pravosuđa posebnom će odlukom utvrditi da su osigurani uvjeti iz članka 1. ovog Pravilnika, odnosno da je osiguran radni prostor, tehnička opremljenost i drugi tehnički uvjeti sukladno standardima za pravosudna tijela.

Članak 4.

Svi kazneni i građansko-upravni predmeti, zbirke isprava, arhiva i svi ostali predmeti i isprave državnog odvjetništva koje se spaja vode se kao predmeti novoustanovljenog državnog odvjetništva nastalog spajanjem od 1. siječnja 2009. godine.

Za predmete za koje je bilo nadležno državno odvjetništvo prije spajanja, nadležno je državno odvjetništvo koje je nastalo spajanjem.

O primopredaji predmeta sastavit će se zapisnik koji potpisuju dosadašnji državni odvjetnici općinskih državnih odvjetništava i osoba ovlaštena za obavljanje poslova državno-dvjetničke uprave u državnom odvjetništvu koje je nastalo spajanjem.

Članak 5.

Na obavljanje poslova državnoodvjetničke uprave i uredskog poslovanja za državna odvjetništva koja imaju stalne službe, primjenjivat će se Pravilnik o unutarnjem poslovanju u državnim odvjetništvima (»Narodne novine«, broj 121/07).

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 700-01/08-01/2547

Urbroj: 514-03-01-08-1

Zagreb, 24. prosinca 2008.

Ministar
dr. sc. Ivan Šimonović, v. r.

Pravilnik, NN 4/2009-116
## Plan prijama u državnu službu u Državno izborno povjerenstvo Republike Hrvatske za 2009. godinu

### NN 4/2009 (9.1.2009.), Plan prijama u državnu službu u Državno izborno povjerenstvo Republike Hrvatske za 2009. godinu

DRŽAVNO IZBORNO POVJERENSTVO REPUBLIKE HRVATSKE

117

Na temelju članka 43. stavka 2. Zakona o državnim službenicima (»Narodne novine«, broj 92/05, 142/06, 77/07, 107/07 i 27/08), a sukladno Državnom proračunu Republike Hrvatske za 2009. godinu (»Narodne novine« broj 149/08), tajnica Državnog izbornog povjerenstva Republike Hrvatske utvrđuje sljedeći

PLAN PRIJAMA

U DRŽAVNU SLUŽBU U DRŽAVNO IZBORNO POVJERENSTVO REPUBLIKE HRVATSKE ZA 2009. GODINU

Članak 1.

Ovim Planom prijama u državnu službu utvrđuje se prijam službenika u Stručnu službu Državnog izbornog povjerenstva Republike Hrvatske za 2009. godinu.

Članak 2.

Plan prijama u državnu službu sadrži:

– stvarno stanje popunjenosti radnih mjesta u Stručnoj službi Državnog izbornog povjerenstva,

– potreban broj državnih službenika na neodređeno vrijeme.

Članak 3.

U Stručnoj službi Državnog izbornog povjerenstva na dan 8. siječnja 2009. godine zaposlena su 3 državna službenika na neodređeno vrijeme.

Članak 4.

U Stručnoj službi Državnog izbornog povjerenstva, sukladno predviđenim financijskim sredstvima u Državnom proračunu Republike Hrvatske za 2009. godinu, planira se popuniti potreban broj službenika na neodređeno vrijeme i to:

– 4 službenika visoke stručne spreme

– 2 službenika srednje stručne spreme

Članak 5.

Na temelju ovog Plana slobodna radna mjesta popunjavaju se putem javnog natječaja, internog oglasa ili premještajem.

Članak 6.

Plan prijama u državnu službu objavljuje se u »Narodnim novinama«, dnevnom listu »Vjesnik« i na web-stranici Središnjeg državnog ureda za upravu.

Članak 7.

Ovaj Plan stupa na snagu danom donošenja.

Zagreb, 8. siječnja 2009.

Tajnica
Irena Kravos, dipl. iur., v. r.

Ostalo, NN 4/2009-117
## Izmjene i dopune Odluke o porezima Općine Nova Kapela

### NN 4/2009 (9.1.2009.), Izmjene i dopune Odluke o porezima Općine Nova Kapela

OPĆINA NOVA KAPELA

121

Na temelju članka 30. Zakona o financiranju lokalne i područne (regionalne) samouprave (»Narodne novine« broj 117/93., 69/97., 30/00., 127/00., 59/01., 107/01., 117/01., 150/02., 147/03., 132/06 i 26/07 – Odluke Ustavnog suda Republike Hrvatske) i članka 16. Statuta Općine Nova Kapela (»Službeni vjesnik Brodsko-posavske županije« broj 17/01)., Općinsko vijeće Općine Nova Kapela na 18. sjednici od 15. 12. 2008. godine, donosi

IZMJENE I DOPUNE

ODLUKE O POREZIMA OPĆINE NOVA KAPELA

Članak 1.

Članak 2. mijenja se i glasi:

»Porezi Općine Nova Kapela su:

1. prirez porezu na dohodak,

2. porez na potrošnju,

3. porez na kuće za odmor,

4. porez na tvrtku ili naziv,

5. porez na korištenje javnih površina.

Članak 2.

Članci 21., 22., 23., 24., 25., 26., 27., 28., Odluke o općinskim porezima (»Narodne novine« br. 108/2001) sukladno s Odlukom Ustavnog suda Republike Hrvatske od 21. veljače 2007. godine (»Narodne novine« br. 26 od 12. 3. 2007.) brišu se.

Članak 3.

Članak 29. stavak 4. točka 1. mijenja se i glasi:

PRAVNE OSOBE

1. Pravne osobe s područja industrije, poljoprivrede, građevinarstva, šumarstva, trgovine, ugostiteljstva te ostale usluge

a) više od 10 uposlenih 1.000,00 kn

b) manje od 10 uposlenih 500,00 kn

Članak 4.

Ova Odluka stupa na snagu osmog dana od dana objave u »Narodnim novinama« i »Službenom vjesniku Brodsko-posavske županije«, a primjenjivat će se od 1. siječnja 2009. godine.

Klasa: 410-01/08-01/01

Urbroj: 2178/20-03-08-2

Nova Kapela, 15. prosinca 2008.

Predsjednik
Općinskog vijeća
Branko Brkić, v. r.

Izmjene i dopune, NN 4/2009-121